== Rumlig afbilding ==
[[Fil:Christen Købke - Frederiksborg Slot set fra Jægerbakken. Aften.jpg|thumb|left|[[Frederiksborg Slot]] i perspektivisk fremstilling ([[Christen Købke]]). Et godt eksempel på gennemarbejdet X-perspektiv.]]
Sigtet med rumlig afbildning er at danne sig en visuel tredimensional forestilling om det afbildede, der kommer så tæt på virkeligheden som muligt. Før fotografiets opfindelse var [[perspektivisk konstruktion]] den eneste måde, det kunne lade sig gøre på. Den ultimative illusion opnås, når korrekt konstrueret linearperspektiv kombineres med dygtigt anvendt luftperspektiv og farveperspektiv. I 1700-tallet skabtes manuelle kameraer<ref>udstyret med linse, spejl og eventuelt matskive</ref>, der gjorde det muligt at tegne meget nøjagtigt perspektivisk efter naturen<ref>[[Canaletto]]</ref>, og tidligere var princippet i [[Camera obscura]] kendt. Hvis afbildningen er meget naturtro, er der tale om ''[[Trompe l'oeil]]'', synsbedrag. Dette blev blandt andet meget brugt i barokken til at skabe illusion om himmelhvælv højt over kirkernes fysiske lofter og brugtes allerede i oldtiden til at skabe illusion om ikke eksisterende vinduer med imaginære udsigter bag ([[Pompeji]]). Dansk guldalders kunstnere som [[C.W. Eckersberg]] og [[Christen Købke]] var drevne perspektivikere.
Kunst Maleri Kunstens_teknikker Arkitektur